Δελτίο Ο.Λ.Μ.Ε. (1974-1981): Οι αγώνες της Ο.Λ.Μ.Ε. για τη θεμελίωση της σύγχρονης εκπαίδευσης και τη διαμόρφωση του προφίλ του/της εκπαιδευτικού
Creators: name: Χαϊδούτη, Αμαλία Ιωάννη
Publisher: name: Aristotle University of Thessaloniki
Year: 2021
Subjects: Ο.Λ.Μ.Ε.
Συνδικαλισμός
Μεταπολίτευση
O.L.M.E.
Syndicalism
Change of government

description: Στην παρούσα μεταπτυχιακή εργασία αξιοποιήθηκε υλικό της Ο.Λ.Μ.Ε. με σκοπό να διερευνηθούν οι προσπάθειες των εκπαιδευτικών της Μ.Ε. στον εκπαιδευτικό και επαγγελματικό τους τομέα, με αφετηρία τη μεταπολίτευση, από την πτώση της δικτατορίας (1974) έως την άνοδο της κυβέρνησης του ΠΑ.ΣΟ.Κ. (1981). Τα προβλήματα αυτά διερευνήθηκαν με τη βοήθεια του δημοσιογραφικού οργάνου τους, του Δελτίου της Ο.Λ.Μ.Ε.. Επιπλέον, μελετήθηκαν οι προσπάθειες των εκπαιδευτικών Μ.Ε. σύμφωνα με το ιστορικό, πολιτικό, κοινωνικό και εκπαιδευτικό πλαίσιο της μεταδικτατορικής περιόδου 1974-1981. Παράλληλα, στην παρούσα μεταπτυχιακή εργασία καταγράφονται, παρουσιάζονται και ερμηνεύονται οι προτάσεις και τα αιτήματα της Ο.Λ.Μ.Ε. αναφορικά με τα εκπαιδευτικά και τα «κλαδικά» - επαγγελματικά ζητήματα των εκπαιδευτικών Μ.Ε. και τέλος αναδεικνύεται το προφίλ του σύγχρονου και της σύγχρονης, για την εποχή εκείνη, εκπαιδευτικού της Μ.Ε.. Με βάση αυτά τα δεδομένα, η έρευνα καταλήγει στο συμπέρασμα ότι τα σημαντικότερα αιτήματα της Ο.Λ.Μ.Ε. υπήρξαν η βελτίωση των συνθηκών εργασίας και των οικονομικών τους, η ολική κάθαρση, η επιμόρφωση των εκπαιδευτικών και το γλωσσικό ζήτημα, αιτήματα που διεκδίκησε η φιλελεύθερη και κεντροαριστερή Ο.Λ.Μ.Ε.. Αντίθετα, τα λιγότερο σημαντικά αιτήματα ήταν το διδακτηριακό ζήτημα συνδυαστικά με τον αριθμό των μαθητών και των μαθητριών ανά τάξη και ο καθορισμός των καθηκόντων και αρμοδιοτήτων των εκπαιδευτικών. Όμως, η συμμετοχή του Δ.Σ. της Ο.Λ.Μ.Ε. στη διαμόρφωση της εκπαιδευτικής μεταρρύθμισης του 1976 και στη βελτίωση της εκπαιδευτικής πολιτικής, δεν αποδείχθηκε αρκετά αποτελεσματική, εξαιτίας του συγκεντρωτικού - γραφειοκρατικού χαρακτήρα της ελληνικής εκπαιδευτικής πολιτικής
description: In the present thesis was utilized material of the O.L.M.E. to investigate the efforts of the secondary school teachers in their educational and professional sector, starting with the metapolitefsi, from the fall of the dictatorship (1974) to the rise of the PA.SO.K.’s political party (1981). These problems were investigated with the help of their journalistic body, Deltio of O.L.M.E.. In addition, the efforts of the teachers were studied according to the historical, political, social, and educational context of the post-dictatorship period 1974-1981. At the same time, the thesis recorded, presented, and interpreted the recommendations and requests of O.L.M.E. regarding the educational and the "sectoral" - professional issues of the secondary school teachers and finally highlighted the profile of contemporary, for that period, secondary school teacher. Based on these data, the investigation concludes that the most important requests of the O.L.M.E. was the improvement of working conditions and their finances, the total purge, the teacher’s further education and the language issue, demands that contest the liberal O.L.M.E.. Instead, the least important requests of the O.L.M.E. were building issue in combination with the number of students per class and the definition of the duties and responsibilities of secondary school teachers. However, the participation of the administration of the O.L.M.E. in the configuration of the educational reform of 1976 and in the improvement of the educational policy, it didn’t prove to be enough effective, due to the centralized - bureaucratic character of the Greek educational policy